Ego Jocelinus de Avalone, miles, notum facio presentibus et futuris quod constituta in presentia mea domina Arenburgis de Maigniaco, dilecta et fidelis mea, dedit et precise quitavit Deo et fratribus hospitalis Jerusalem et domui hospitalis Pontisherberti, quicquid juris habebat in terragio sito inter rivum de Gotealeine et quercum Orbigniaci, sicut via monstrat, que de Brocein tendit ad Orbigniacum, et a dictis metis usque ad aquam Cose. Quitavit, eciam, dicta A., simili modo, predictis fratribus, quicquid juris habebat in campo sito juxta grangiam dictorum fratrum que est apud Orbigniacum, salvo censu. Istam, vero, quitationem laudaverunt Galterus, Gaufridus et Willelmus, et Mahauz, heredes ejus. Quod ut ratum habeatur, ad preces utriusque partis, presentem paginam sigillo proprio roboravi. Actum, anno Gratie Mº CCº XXº septimo, mense septembri.